《酬包评事壁画山水见寄》
唐代·皇甫冉

一官知所傲，本意在云泉。濡翰生新兴，群峰忽眼前。

黛中分远近，笔下起风烟。岩翠深樵路，湖光出钓船。

寒侵赤城顶，日照武陵川。若览名山志，仍闻招隐篇。

遂令江海客，惆怅忆闲田。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。